Shopping arkistot - Page 5 of 87 - Saijis
sunnuntai, 06 toukokuu 2018
BABY STUFF: clothes + other little things
Oon näin sunnuntain kunniaksi pitkästä aikaa vauva-asioilla liikkeellä ♥ Kuten aikaisemmin suunnittelin niin halusin luoda tänne blogiin pienen postaussarjan jutuista, joita ollaan hankittu vauvalle. Ajattelin, että pienimmistä ostoksista teen kooste-esittelyt ja isommista hankinnoista sitten puolestansa omat juttunsa. Suurin osa on ostettu uutena, mutta oon iloinen että ollaan tehty myös hyviä löytöjä käytettyinä. Kuten täydelliset vaunut! Mutta niistä lisää myöhemmin, nyt kurkistetaan ensimmäisiin vaatehankintoihin + muihin pieniin extrajuttuihin:
Potkuhousut, pipot & bodyt – H&M
Ihastuin heti näihin suloisiin setteihin, joissa tulee samaa tuotetta aina tummansinisenä + sinivalkoraidallisena. Tilasin verkkokaupasta setit potkuhousuja, pipoja ja bodyja! Näistä saa sitten miksailtua pikkuiselle erilaisia ”asuja”.
Oon kuullut älyttömästi hyvää palautetta VIMMA-merkin lastenvaatteista, joten odotan innolla niiden käyttöönpääsyä. VIMMAn vaatteet ovat mun silmään juuri sopivan näyttäviä, mutta hillittyjä. Ja mahtavaa tukea näissä suomalaista osaamista. Pikkuiselle on odottamassa myös Pippi-merkin bodyja kahdessa söpössä kuosissa.
Collegehousut – H&M | Muut – Newbie
Oon huomannut, että Newbien tuotteet miellyttää mun silmää vähän liiankin paljon. Heiltä nimittäin voisi ottaa vaikka mitä ;-) Yksinkertaisia, mutta käytännöllisiä vaatteita ja asusteita. H&M:n tilaukseen pääsi mukaan myös mustat collegehousut, joissa on pieniä valkoisia yksityiskohtia.
Little Butterflyn tuotteet – Raskauskeiju.fi
Sain testiin kauniilla pakkauksilla varustettuja Little Butterflyn tuotteita niin itselle kuin vauvalle. Lahjapakkauksesta löytyi voide, joka on tarkoitettu äideille – raskausvatsan kosteutukseen ja venymisjälkien ehkäisyyn/hoitoon. Sekä vauvalle monikäyttöisen suihkugeelin, joka soveltuu myös shampooksi ja kylpyvaahdoksi. Pieni pyöreä purkki puolestansa on ravitseva ja rauhoittava hoitovoide kuiville ja ärtyneille ihoalueille.
Muumibody – Keskinen | Keltainen body – Lindex | Raitabody – Ristomatti Ratia
Mustavalkoista ja herkullista keltaisen sävyä! Oon itse niin hurahtanut keltaisiin vaatteisiin, että pitihän sitä samaa sävyä ostaa myös vauvalle. Haha :D Monet meidän hankkimat bodyt on kietaisumallia, koska oon kuullut sen olevan kaikista näppärin.
Lisää VIMMAn ja Pippi-merkin vaatteita, joita löytyy mun suosikkiverkkokaupasta. Vaikka tykkään käydä kaupoissa kiertelemässä ja hiplailemassa lastenvaatteita (kukapa ei tykkäisi ihastella niitä kaikkia pikkuisia juttuja?) niin on kätevää, että vaatteita saa myös klikkailtua kotiin verkkokaupoista.
Yöpuku & sukat – Tommy Hilfiger
Eräällä Helsingin reissulla tuli pyörittyä Stockan lastenostastolla, jossa iskin silmäni ihaniin Tommy Hilfigerin tuotteisiin. Multa ja Tatulta löytyy molemmilta Hilfigerin tuotteita, joten luonnollisesti sitä piti hankkia myös vauvalle. Vaikka kovin montaa kertaa ei saisi kyseiselle osastolle eksyä, nimittäin se ei ole lompakon kannalta hyvä juttu. Heh..
Harsosetti – Name It | Peitto – Newbie | Tutit – Lindex
Viimeisenä sekalaisia juttuja, kuten tarpeellisia harsoja. Näistä tuntuu olevan saatavilla vaan kokonaan valkoisia malleja, mutta onneksi löytyi myös hieman kuvioituja ja värillisiä versioita. Lindexillä ihastuin tutteihin, joista toisessa lukee ”Hello, I’m new here” ♥
Kategorioissa: Baby, Lifestyle, Oma elämä, Puheenaiheet, Raskaus, Shopping
Beauty haul – spring edition
Kategorioissa: Beauty, Make-up, Puheenaiheet, Shopping, Tuotearvostelut
Page 5 / 87« FirstPrevious...34567...NextLast »